محمد قاسم قادری

مفتی محمد قاسم قادری (پیدائش: 6 جون 1977ء) ایک پاکستانی سنی عالمِ دین، مفسرِ قرآن اور مفتی ہیں۔ آپ مشہور تفسیر صراط الجنان فی تفسیر القرآن (10 جلدیں) کے مصنف ہیں اور تصنیف، درس و تدریس، خطابت اور فتویٰ نویسی کے شعبوں میں سرگرم ہیں۔المدینۃ العلمیہ۔ "مفتی محمد قاسم۔" دعوت اسلامی، 2025 (اخذ شدہ 23 جولائی 2025)۔

 نام و نسب 
آپ کا نام محمد قاسم ہے۔ آپ کی کنیت ابوالصالح ہے۔ آپ کے القاب شیخ الحدیث اور شیخ التفسیر ہیں۔ آپ قادری اور عطاری نسبت رکھتے ہیں۔ آپ کے والد کا نام حاجی عبد اللہ ہے۔حافظ محمد اعوان۔ تفسیر صراط الجنان کا تحقیقی و تنقیدی جائزہ۔ یونیوسٹی آف سرگودھا (ایم فل مقالہ): سرگودھا، 2018، صفحہ 7۔

 تعلیم 
مفتی محمد قاسم عطاری نے ایم اے (پارٹ اول) کے امتحانات میں فرسٹ ڈویژن حاصل کی، تاہم دینی مصروفیات کے باعث پارٹ ٹو کے امتحانات دینے کا موقع نہ مل سکا۔مفتی محمد قاسم قادری۔ رسائل قادریہ۔ مکتبہ اہل سنت: 2008، صفحہ 19۔ سن 1992 تا 1993 میں فیضان مدینہ(فیصل آباد) سے تقریباً ڈیڑھ سال میں قرآنِ پاک حفظ کیا۔ سنہ 1994ء میں درسِ نظامی میں داخلہ لیا۔ ابتدائی تعلیم جامعہ رضویہ (فیصل آباد) سے حاصل کی۔ اس کے بعد جامعہ قادریہ اور بعد ازاں جامعہ نظامیہ رضویہ (لاہور)سے بھی تعلیم حاصل کی۔ آخر میں دورۂ حدیث جامعہ رضویہ (فیصل آباد) میں مکمل کیا۔ارسلان عارف، ڈاکٹر عبد الرحمان اور حافظ مدثر ریاض۔ خصوصیات صراط الجنان فی تفسیر القرآن از قاسم عطاری قادری۔ تناظر: جنوری-مارچ 2024،  جلد 5، شمارہ 1، صفحہ 637۔

تعلیم کے دوران آپ نے پاکستان کے ممتاز اور جید علما سے علم حاصل کیا جن میں مفتی عبدالقیوم ہزاروی، شیخ الحدیث غلام نبی، علامہ عبد الستار سعیدی، مفتی گل احمد عتیقی، مفتی نذیر احمد سیالوی اور علامہ صدیق ہزاروی شامل ہیں۔ دورانِ تعلیم نصابی و غیر نصابی مطالعہ آپ کی سب سے نمایاں مصروفیت رہی۔

تقریباً آٹھ سال تک دعوت اسلامی کے مختلف جامعات میں تدریسی خدمات انجام دیں۔ بعد ازاں دارالافتاء اہل سنت میں فتویٰ نویسی کا آغاز کیا اور اب اسی ادارے میں رئیس دارالافتاء اور مجلسِ تحقیقاتِ شریعہ کے نگران کی حیثیت سے خدمات سر انجام دے رہے ہیں۔

 تدریس 
آپ سے سینکڑوں طلبہ نے تعلیم حاصل کی، جن میں سے بہت سے اہم دینی خدمات میں مصروف ہیں۔ ان میں سے نمایاں نام درج ذیل ہیں:
 مفتی علی اصغر مدنی
 مفتی ہاشم خان مدنی
 نائب مفتی سجاد مدنی
 نائب مفتی حسان مدنی
 نائب مفتی نوید رضا عطاری
 سینئر متخصص مولانا ماجد علی مدنی
 سینئر متخصص مولانا جمیل مدنی
 سینئر متخصص مولانا شفیق مدنی

 تصنیفات 
آپ نے متعدد کتب تصنیف فرمائی ہیں، جن میں سے کچھ شائع ہو چکی ہیں جو مندرجہ ذیل ہیں (باعتبار حروفِ تہجی)۔

 ایمان کی حفاظت

 دکھ درد اور بیماریوں کا علاج
 رحمتوں کی برسات
 رسائل قادریہ
 تفسیر صراط الجنان (10 جلدیں)
 عشقِ رسول مع امتی پر حقوقِ مصطفٰی
 علم اور علما کی اہمیت
 فیضانِ دعا
 کنز العرفان فی ترجمۃ القرآن، معرفۃ القرآن علی کنز العرفان (6 جلدیں)
 وقف کے شرعی احکام

 ذاتی زندگی 
آپ کی مادری زبان پنجابی ہے اور اس کے علاوہ متعدد زبانوں میں مختلف درجے کی مہارت رکھتے ہیں: اردو: لکھنے، بولنے، پڑھنے اور سمجھنے میں مکمل مہارت۔ عربی: پڑھنے میں عمدہ مہارت۔ فارسی: بآسانی پڑھ سکتے ہیں۔ انگریزی: اچھی مہارت رکھتے ہیں،  مدنی چینل پر سو سے زائد انگریزی زبان میں پروگرام پیش کر چکے ہیں۔ سنہ 2007ء میں آپ کی شادی آپ کے آبائی شہر فیصل آباد میں ہوئی۔ اللہ تعالیٰ نے آپ کو چار بیٹیوں سے نوازا جن کے نام یہ ہیں: زینب، مریم، فاطمہ، انیسہ۔سلیمان سبحانی۔ "تعارف مفتی محمد قاسم۔" مؤرخہ 29 مئی 2020 (اخذ شدہ: 23 جولائی 2025)۔
 جامعاتی تحقیق 
 ارم بانو۔ صراط الجنان فی تفسیر القرآن از مفتی محمد قاسم قادری کی اعتقادی مباحث بشمول اہلِ کتاب کا تجزیاتی مطالعہ۔ زیر نگرانی محمد اشتیاق۔ ایم فل مقالہ، رفاہ انٹرنیشنل یونیورسٹی، فیصل آباد۔
 غلام میمونہ۔ صراط الجنان فی تفسیر القرآن میں مفتی قاسم قادری عطاری کا منہج: تجزیاتی مطالعہ۔ زیر نگرانی غلام یوسف۔ ایم فل مقالہ، علامہ اقبال اوپن یونیورسٹی، اسلام آباد۔ایشین ریسرچ تھیسیز انڈیکس۔ "قاسم قادری۔" اخذ شدہ 23 جولائی 2025۔
 بیرونی روابط 
 مفتی محمد قاسم قادری کا تعارف اردو محفل (29 مئی 2020) پر
 مفتی محمد قاسم قادری کے خطبات، کتب اور بیانات
 مفتی قاسم قادری کی مختصر سوانح
 مفتی محمد قاسم قادری کے رسائل کا مجموعہ انٹرنیٹ آرکائیو پر

 حوالہ جات 

زمرہ:فیصل آباد کی شخصیات
زمرہ:کراچی کے مصنفین
زمرہ:اردو مترجمین قرآن
زمرہ:عربی سے اردو مترجمین
زمرہ:عطاری
زمرہ:1977ء کی پیدائشیں
زمرہ:تفسیر
زمرہ:قرآن
زمرہ:اردو مفسرین
زمرہ:پاکستانی مفسرین
زمرہ:اکیسویں صدی کے پاکستانی مرد مصنفین
زمرہ:پاکستان کے سنی علما